Valtakunnalliset Sukututkimuspäivät 16.-17.3. Kokkolassa

Vuosittaiset sukututkimuskalenteriin kuuluvat Valtakunnalliset Sukututkimuspäivät ovat tällä kertaa Kokkolassa, jossa kokoonnutaan lauantaina ja sunnuntaina 16.-17.3. Totuttuun tapaan yhdistyksellämme on siellä toimipisteen lisäksi omaa ohjelmaa, josta löydät tarkemmat tiedot alempaa. 

Tapahtuman järjestävät Suomen Sukututkimusseura ja Kokkolan Sukumyyrät. Lisätietoja päivistä ja sen muusta ohjelmasta löytyy Suomen Sukututkimusseuran kotisivulta linkistä http://www.genealogia.fi/kokkola2013.html

SSHY:n ohjelma: 
Kaupungintalo (Kauppatori), Kokkola

Lauantai 16.3.2013
11.00-12.30 Jäsentapaaminen (Kaarlela-sali)
Jäsentilaisuudessa esitellään SSHY:n rakenteilla olevaa tuomiokirjatietokantaa ja toiminnanjohtaja kertoo viimeisimpiä kuulumisia ja tulevia suunnitelmia

13.00-14.00 Opastusta alkuperäiskuvauksiin (Kaarlela-sali)
Kiinnostaako alkuperäiskuvausten teko? Kuvaajakonkarimme Jussi Tolvi ja Mikko Kylä-Vehka opastavat aihepiiriin ja esittelevät mm. Satakunnassa tehtyjä digitointeja originaaliaineistosta.
Kuvauskalustoon voi myös tutustua SSHY:n toimipisteessä Yxpila-salissa. Tilaisuus on avoin kaikille asiasta kiinnostuneille. 

14.30-15.30: Digitoidut sotilaslähteet sukututkijan apuna (Kaarlela-sali)
Kari-Matti Piilahti kertoo verkosta löytyvistä sotilasaineistoista painopisteenä Ruotsin vallan aika.
Tilaisuus on avoin kaikille asiasta kiinnostuneille.